Ruvjironza
Ruvjironza (kir. Ruvyironza) arba Luvironza – upė centriniame Burundyje; Ruvuvu dešinysis intakas (Nilo baseinas). Prasideda Luvironzos kalno papėdėje, ~2700 m aukštyje. Teka šiaurės kryptimi, prateka Gitegą. 10 km į šiaurę nuo šio miesto įteka į Ruvuvu – vieną iš Kageros ištakų. Ruvjironza kartais laikoma tolimiausia Nilo ištaka. Ją XIX a. pab. atrado vokiečių mokslininkai.